**AGENȚIA PENTRU PROTECȚIA MEDIULUI MEHEDINTI**

**Nr.**

**Decizia etapei de încadrare**

**DRAFT**

   Ca urmare a solicitarii de emitere a acordului de mediu adresate de **COMUNA SOVARNA** cu sediul în județul Mehedinţi, comuna Șovarna, satul Ohaba înregistrata la Agenția pentru Protecția Mediului Mehedinți cu nr. 505/15.01.2024, în baza Legii nr. 292/2018, privind evaluarea impactului anumitor proiecte publice şi private asupra mediului și a Ordonanței de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări şi completări prin Legea nr. 49/2011, A.P.M. Mehedinți decide, ca urmare a consultărilor desfășurate în cadrul ședinței Comisiei de Analiză Tehnică din data de 22.02.2024 , că proiectul ,,***Realizare sistem de colectare a apelor uzate și înființarea sistemului de distribuire a alimentarii cu apa in satul Ohaba, comuna Șovarna, jud.Mehedinți* ,,** propus a fi amplasat în județul Mehedinți , extravilan comuna Șovarna si intravilan sat Ohaba, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

1. Proiectul se încadrează în prevederile Legii nr. 292/2018 privind evaluarea impactului anumitor proiecte publice si private asupra mediului Anexa nr.2, pct.13 lit a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului , iar conform criteriilor de selecție pentru stabilirea evaluării impactului asupra mediului din Anexa nr.3 ale aceleiași legi, nu se supune evaluării impactului asupra mediului.

2.Caracteristicile proiectului

2.1Dimensiunea și concepția întregului proiect

Prin implementarea proiectului se intentioneaza Infiintarea sistemelor individuale adecvate (SIA) si al sistemelor publice inteligente alternative(SPIA) de colectare și epurare a apelor uzate si infiintarea sistemului de distributie a alimentarii cu apa in satul Ohaba, comuna Sovarna, judetul Mehedinți.

Infiintarea sistemelor individuale adecvate (SIA), al sistemelor publice inteligente alternative(SPIA) de colectare și epurare a apelor uzate si al sistemului de distributie a alimentarii cu apa se va realiza in zona administrativ teritoriala a comunei Sovarna in satul Ohaba, in intavilan;

* **Situatia ocuparilor temporare si definitive de teren**
* **Suprafeţe ocupate definitiv:**Pentru realizarea de camine de apa potabila este nevoie de o suprafaţa de: 2,25 m2 /buc x 5 buc = 15,75m2

Pentru realizarea sistemelor individuale adecvate (SIA) si al sistemelor publice inteligente alternative(SPIA) este nevoie de o suprafaţa totala de = 110 m2

SUPRAFATA TOTALA OCUPATA DEFINITIV = **125,75 m2**

* **Suprafeţe ocupate temporar** :

**3510** m (conducte apa) x 2m +**250**m2(organizare santier)= **7270 m2**

S-au considerat a fi ocupate temporar suprafeţele pe care se desfăşoară lucrările de excavare,

transport, montaj si proba de presiune la conductele de apa, respectiv o banda de 2 m lăţime;

Prin lucrările proiectate in prezenta lucrare se are in vedere urmatoarele:

* Realizarea sistemului de alimentare cu apa potabila in comuna Șovarna satul Ohaba
* Realizare bransamente apa potabila.
* Realizare (SIA) - sistem individual adecvat
* Realizare (SPIA) - sisteme publice inteligente alternative de colectare și epurare a apelor uzate
* **Alimentare cu apa**

#### **Extinderea retelei de alimentare cu apa in localitatatea Ohaba prin : Racordarea la reteaua de distributie a comunei Sovarna**

Debitele caracteristice conform breviarului de calcul sunt**:**

Q zi max = 26,26 mc/zi (0,30 l/s)

Q zi med = 20,20 mc/zi (0,23 l/s)

Regimul de functionare este: 365 zile/an si 24 ore/zi

**Investitiile prevazute sunt urmatoarele :**

* Extindere retea de distributie apa potabila cu conducte din PEID, avand un diametru

Dn = 110 mm, cu o lungime totala L = 3510,00 m.

Reteaua de distributie a fost proiectata sa deserveasca un numar de 150 locuitori ai satului Ohaba, neacoperiti de sistemul actual.

In cadrul proiectului pe reteaua de distributie au fost prevazuti un numar de 7 hidranti de incendiu supraterani.

* Bransamente la reteaua de alimentare cu apa din teava PEHD, Dn = 25 mm in

numar de 50 buc, fiecare prevazut cu camin de apometru PE sau echivalent, complet echipat.

* **INFIINTARE SISTEM DE COLECTARE A APELOR UZATE**
* **(SIA) -** **sistem individual adecvat :**Au fost proiectate un nr. de 56 de sisteme functionand in baza unui proces biologic partial ce realizeaza extragerea particulelor si substantelor aflate in suspensie in apa uzata menajera, trecerea acestora printr-un filtru special si colectarea intr-un bazin prevazut cu senzori de nivel. Bazinul va fi etans, dimensionat pentru capacitate de stocare de minim 30 de zile. Vor fi golite periodic si transportate la statia de epurare prin grija beneficiarului.
* **(SPIA) - sisteme publice inteligente alternative :**Au fost proiectate un nr. de 46 de sisteme functionand in principiul SBR (epurare secventiala prin amestecare si crestere nivel. Procesul de epurare este bazat pe 5 cicluri in 24 de ore de aerare si sedimentare, sistemul fiind foarte economic si eficient in acelasi timp. Bazinul va fi etans, dimensionat pentru capacitate de stocare de minim 30 de zile. Vor fi golite periodic si transportate la statia de epurare prin grija beneficiarului.

Bazinul va fi etans, dimensionat pentru capacitate de stocare de minim 10 de zile.

SPIA sunt functionale pentru 3 sau 5 familii.

SPIA pentru 3 familii are un volum total de 6,4mc, iar SPIA pentru 5 familii are un volum total de 9,6mc.

La SPIA pentru 3 familii, apele epurate din SPIA sunt colectate intr-un bazin cu un volum de 9mc iar la SPIA pentru 5 familii, apele epurate din SPIA sunt colectate intr-un bazin cu un volum de 15mc.

Conducta de colectare a apelor uzate de la fiecare locuinta la SPIA este din PVC cu un diametru Dn = 160 mm.

**Vor fi golite periodic si transportate la o statia de epurare conforma autorizata prin grija beneficiaruL;**

Nu se taie copaci. Nu exista pe amplasament.

*In prezent pe amplasament nu exista constructii edificate.*

- procentul de ocupare a terenului

POT = 0.00 %

- coeficientul de utilizare a terenului

CUT = 0.00

* **SITUATIA PROPUSA**

Prin lucrările proiectate in prezenta lucrare se are in vedere urmatoarele:

* Realizarea sistemului de alimentare cu apa potabila in comuna Șovarna satul Ohaba
* Realizare bransamente apa potabila.
* Realizare (SIA) - sistem individual adecvat
* Realizare (SPIA) - sisteme publice inteligente alternative de colectare și epurare a apelor uzate
* **Organizare santier**
* Se va realiza de catre executant si constau din lucrari cu caracter provizoriu. Dintre principalele cheltuieli cu organizarea de şantier putem enumera:
* - Platforma depozitare materiale;
* - Baraca metalica;
* - Panou de identificare a investitiei;
* Pentru functionarea sistemelor publice inteligente alternative(SPIA), este necesara alimentarea cu energie electrica.
* Alimentarea cu energie electrica a acestora se face dint-un tabloul electric TD prevazut cu posibilitatea racordarii la 2 surse (reteaua Electrica sau un grup electrogen mobil trifazat).
* Instalatiile de alimentare cu energie electrica cuprind linia (cablul) 0,4 kV, transformatorul si blocul de masura si protectie (BMP).
* Lista receptoarelor cu precizarea puterii si a tensiunii nominale (acolo unde este cazul se va indica si regimul generat de acestea: cu şocuri, deformat, cu sarcini dezechilibrate etc)
* Nu se schimba caile de acces.
* **Eliminarea apelor uzate**

Apele uzate menajere de la grupurile sanitare se vor deversa la un bazin vidanjabil etans amplasat subteran cu capacitatea de 8mc.

Apele pluviale se descarca pe zona verde si pe terenul neamenajat al incintei, iar surplusul prin *două rigole prefabricate din beton polimeric acoperite cu grile din fontă cu clasa de încărcare D400, și evacuate printr-o retea subterană din tevi PVC SN4 în santuri.* In prealabil sunt trecute prin separator de hidrocarburi cu debit de 30 l/s.

2.2 Cumularea cu alte proiecte existente și/sau aprobate

Proiectarea obiectivului s-a realizat în conformitate cu prevederile P.U.G. și R.L.U. aprobat prin H.C.L. Comuna Sovarna nr.107/17.05.2013.

Prezentul proiect nu se cumulează cu alte proiecte aprobate/executate pe aceleași amplasamente din comuna Sovarna , sat Ohaba, județul Mehedinți.

**2.3 Utilizarea resurselor naturale, în special a solului, a terenurilor, a apei și a biodiversității**

Valoarea economică a biodiversităţii devine evidentă prin utilizarea directă a componentelor sale: resursele naturale neregenerabile – combustibili fosili, minerale etc. şi resursele naturale regenerabile – speciile de plante şi animale utilizate ca hrană, pentru producerea de energie sau pentru extragerea unor substanţe.

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității, prin ocuparea suprafeței de teren și utilizarea resursei de apă subterană.

Resursele naturale folosite în construcție şi functionare sunt: balastul, sorturile și piatra spartă, apă. Produsele de balastieră vor fi procurate de la cele mai apropiate unități specializate.

La finalizarea lucrărilor, constructorii au obligația refacerii terenurilor ocupate sau afectate, din punct de vedere al cadrului natural. În acest sens o atenție specială se va acorda zonelor ocupate temporar pentru organizarea de șantier și depozitului de materiale. Titularul proiectului va supraveghea atât realizarea lucrărilor de construcții-montaj cât și lucrările de refacere a cadrului natural, până la finalizarea proiectului.

**2.4 Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție - montaj (codificate conform H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, Anexa 2) sunt următoarele:

deșeuri menajere (20 03 01), generate din activitatea muncitorilor;

deșeuri reciclabile: deșeuri de ambalaje de plastic (15 01 02) , deșeuri ambalaje din lemn (15 01 03);

Pentru depozitarea deșeurilor de orice natură, se vor amenaja spații de depozitare special destinate, deșeurile vor fi depozitate selectiv, temporar, urmând ca acestea să fie valorificate în funcție de categorie, la unități de profil sau depozitate final la depozitul de deșeuri de pe raza județului Mehedinți.

Funcționarea obiectivului va genera deșeuri ca urmare a desfășurării lucrărilor de întreţinere periodică, lucrărilor de întreţinere neprogramate, lucrărilor de intervenţii accidentale.

Tipurile și cantitățile de deșeuri estimate a fi generate în perioada de operare, conform obiectivelor existente similare generatoare de deșeuri, sunt urmatoarele:

Cod deseu: 170405 –fier si otel, 191002-Deseuri neferoase,150102-Deseuri ambalaje materiale plastic, 200301-Deseuri municipale;150101-Deseuri de ambalaje de hartie si carton;

Deseurile generate vor fi predate in totalitate catre firme autorizate.Pana la predare acestea vor fi stocate temporar in spatii special amenajate;

Modul de gospodărire a deșeurilor

Deșeurile menajere generate pe amplasament în perioada de execuție a lucrărilor vor fi transportate la cel mai apropiat depozit de deșeuri autorizat de pe raza județului.

O parte din deșeurile generate în timpul execuției vor fi reciclate. Gestiunea deșeurilor specifice activității, în perioada de exploatare trebuie să reprezinte o preocupare majoră a beneficiarului.

În perioada de execuție a lucrărilor, deșeurile generate și modul de gospodărire al acestora se va realiza așa cum este descris în cele ce urmează:

deseuri menajere - colectarea se face pe baza de contract în pubele speciale, amplasate pe platforme betonate. Acestea vor fi preluate de firme specializate pe baza de contract. Vor fi păstrate evidențe cu cantitățile predate în conformitate cu prevederile Ordonanței nr. 2/11 august 2021 privind depozitarea deșeurilor;

Deșeuri metalice - colectarea se va face pe platforme betonate și valorificate pe bază de contract cu firme specializate. Vor fi păstrate evidențe cu cantitățile valorificate în conformitate cu prevederile O.U.G. nr. 92/2021 privind regimul deșeurilor;

deșeuri inerte (sol, pământ, argilă, nisip, ș.a.) - colectarea pe platforme speciale și refolosite pentru umplutură, lucrările de terasamente cât și pentru lucrări provizorii de drumuri, platforme, nivelări;

hârtie - colectare selectivă. Vor fi păstrate evidențe cu cantitățile valorificate conform prevederilor Legii nr. 249/2015 privind modalitatea de gestionare a ambalajelor și deșeurilor de ambalaje;

deșeurile de ambalaje (hârtie și carton, saci, recipient substanțe) sunt colectate selectiv, în recipiente/spații special amenajate, în vederea valorificării/eliminării prin societăți specializate autorizate.

În perioada de operare, gestionarea deșeurilor se va face corespunzător reglementărilor în vigoare, astfel:

deșeuri menajere - colectarea se face pe bază de contract în pubele speciale, amplasate pe platforme betonate. Acestea vor fi preluate de firme specializate pe bază de contract. Vor fi pastrate evidențe cu cantitățile predate în conformitate cu prevederile Ordonanței nr. 2/11 august 2021 privind depozitarea deșeurilor;

deșeuri metalice - colectarea se va face pe platforme betonate și valorificate pe bază de contract cu firme specializate. Vor fi păstrate evidențe cu cantitățile valorificate în conformitate cu prevederile O.U.G. nr. 92/2021 privind regimul deșeurilor;

hârtie - colectare selectivă. Vor fi păstrate evidențe cu cantitățile valorificate conform prevederilor Legii nr. 249/2015 privind modalitatea de gestionare a ambalajelor și deșeurilor de ambalaje;

deșeurile de ambalaje (hârtie și carton, saci, recipient substanțe) sunt colectate selectiv, în recipiente/spații special amenajate, în vederea valorificării/eliminării prin societăți specializate autorizate;

deșeurile reciclabile (hârtie și carton, metale feroase și neferoase) sunt colectate selectiv, în recipiente/spații destinate acestui scop, în vederea valorificării prin societăți specializate autorizate.

Substanțele și preparatele chimice periculoase utilizate

În organizarea de șantier nu vor exista depozite de carburanți, alimentarea utilajelor și a autovehiculelor se va realiza la stațiile de combustibili din zonă.

În cazul lucrărilor de mentenanță se mai pot utiliza substante toxice și periculoase, cum ar fi: lacuri, vopsele, diluanți, uleiuri minerale etc.

Toate substanțele chimice utilizate vor fi aprovizionate exclusiv în ambalaje omologate, nedeteriorate, etichetate conform legislației în vigoare, stocate în spații dedicate, ventilate adecvat, cu acces limitat și cu prevederea tuturor măsurilor de protecție necesare.

Pentru protecția factorilor de mediu, toate substanțele utilizate vin însoțite de Fișe tehnice de securitate, în limba română, care se vor păstra într-un registru centralizator sau într-o bază de date și obligatoriu, câte un exemplar la locul utilizării substanțelor.

**2.5 Poluarea și alte efecte negative**

Prin realizarea lucrărilor propuse se vor obține beneficii socio – economice atât pentru locuitorii din zona proiectului care se vor racorda la rețeaua de alimentare cu apă cât și pentru cei din afară, prin îmbunătățirea infrastructurii de alimentare cu apă și implicit reducerea poluării asociate asupra factorilor de mediu.

În ceea ce priveşte problemele de protecţia mediului, vor fi prevăzute măsuri obligatorii pentru executantul lucrării astfel încât să se preîntâmpine degradarea factorilor de mediu.

Apă:În perioada de execuție a lucrărilor propuse, principalele surse de poluare pentru ape sunt reprezentate de lucrările sistemului de alimentare cu apă si canalizare , traficul utilajelor și mijloacelor de transport. Impactul asupra componentei de mediu apă in etapa de realizare a investiției este nesemnificativ și temporar.

Sursele de poluare pe timpul execuției pot fi:

-organizarea de șantier, prin apele uzate menajere provenite de la grupurile sanitare și apele meteorice care spală platforma organizării;

-lucrările desfășurate în fronturile de lucru (săpăturile, manipularea și punerea în operă a materialelor de construcții și traficul utilajelor și mijloacelor de transport) sunt generatoare de noxe și pulberi care, pot fi „spalate” de ploi și antrenate în șanturi, rigole, pe terenurile învecinate, sub formă de materii în suspensie;

-depozitarea necorespunzătoare și pe termen lung a deșeurilor rezultate în perioada de execuție;

-depozitarea în condiții necorespunzătoare a materiilor prime, materialelor și combustibililor utilizați pentru funcționarea mașinilor și utilajelor folosite la realizarea lucrărilor de construcție;

-utilajele și mijloacele de transport ale șantierului, prin pierderi accidentale de materiale, combustibili, uleiuri și lubrifianti sau din lipsa unei întrețineri corespunzătoare a utilajelor folosite la realizarea lucrărilor propuse.

În perioada de execuție,atat p pentru colectarea apelor uzate menajere generate în organizarea de șantier se recomandă instalarea de toalete ecologice. Apele uzate menajere, rezultate de la toaletele ecologice utilizate pe amplasament, vor fi transportate periodic către o stație de epurare. Vidanjarea, transportul și eliminarea apelor uzate menajere se va realiza periodic, prin intermediul unei societăți autorizate, pe bază de comandă/contract.

Lucrările de execuție se vor realiza conform prevederilor legislației în vigoare.

Organizarea de șantier nu va fi amplasată în vecinătatea cursurilor de apă, asigurându-se astfel prevenirea/reducerea impactului asupra corpurilor de apă de suprafață și subterane. Sursele potențial poluatoare pentru apă, în perioada de operare, pot fi:

-activitățile igienico – sanitare ale personalului;

-activitățile de igienizare și întreținere ale spațiilor din incinta clădirilor aferente obiectivelor proiectului;

-activitățile de întreținere/spălare a drumurilor de acces și a platformelor betonate; activitățile de întreținere a rețelei;

-intervențiile în caz de avarii.

În perioada de operare, în cazul exploatării corespunzatoare și a funcționării normale, infrastructura de apă nu va produce poluări care să afecteze factorii de mediu: sol, ape de suprafață sau subterane. S-a adoptat o schemă tehnologică care prevede ca apele uzate de la grupul igienico-sanitar să fie colectate într-un BEV și apoi epurate într-o stație de epurare.

Sol și subsol:

În perioada de execuție, principalele surse de emisii de poluanți pentru sol și subsol sunt reprezentate de:

-traficul mijloacelor de transport și utilajelor folosite pentru executarea lucrărilor care vor genera poluanți atât de la arderea combustibililor (NOx, SOx, CO și pulberi în suspensie), cât și de la funcționarea acestora în zona fronturilor de lucru, poluanți care, odată emiși în atmosferă, se pot depune pe suprafața solului;

-întreținerea necorespunzătoare a utilajelor, alimentarea cu carburanți în spații neamenajate, accidente ce pot genera pierderi de combustibil și lubrifianți direct pe sol, care pot conduce la modificarea caracteristicilor solului;

-înlăturarea stratului de sol vegetal;

-pierderea caracteristicilor naturale ale stratului de sol fertil prin depozitare neadecvată a acestuia, după decopertare;

-creșterea temporară a eroziunii solului pe amplasamentul lucrărilor unde se execută lucrări de excavare (ex. pe traseul conductelor), unde se desfașoară activități de excavare care pot conduce, în -zonele de pantă, la instabilitatea solului și la alunecări de teren;

-izolarea unor suprafețe de sol față de circuitele ecologice naturale, prin betonarea acestora;

-deversări acidentale ale unor substanțe/compuși chimici direct pe sol;

-depozitarea necontrolată a deșeurilor menajere, a materialelor de construcție sau a deșeurilor tehnologice.

-Principalul impact asupra solului în perioada de execuție este consecința ocupării temporare de terenuri pentru acces provizoriu, platforme, organizare de șantier, spații de depozitare deșeuri, etc. La finalizarea lucrărilor, este obligatorie readucerea terenului la starea inițială.

Impactul produs asupra solului de cumulul de activități desfășurate în perioada de execuție este important. Toate suprafețele ocupate vor induce modificări stucturale în profilul de sol.

În perioada de operare, în condiții normale de funcționare, nu vor exista surse de poluare a solului sau de impact asupra mediului geologic.

În situații accidentale, sursele de poluare pot fi reprezentate de:

depozitarea necorespunzătoare a substanțelor periculoase sau toxice pe amplasamentul statiei de epurare .Aceste substanțe pot fi antrenate și dizolvate sub acțiunea apelor meteorice și prin infiltrare în sol pot conduce la episoade de poluare semnificativă a solului și apelor subterane;

contaminarea solului prin infiltrarea de diverse scurgeri/pierderi accidentale de produse cu caracter poluant (uleiuri, reactivi) – în timpul lucrărilor de intervenție la avarii sau de mentenanță.

**Aer:**

În perioada de execuție a lucrărilor, manevrarea pământului excavat și utilajele folosite pentru execuția lucrărilor sau pentru transportul materialelor pe amplasament, pot genera emisii în atmosferă, cum sunt: pulberi în suspensie și resuspensie, monoxid de carbon (CO), oxizi de azot (NOx), oxizi de sulf (SO, SO2), particule (fum) – în cazul alimentării cu combustibili diesel.

Pentru protejarea calității aerului, atât în perioada de execuție a lucrărilor cât și în perioada de operare, se vor avea în vedere limitele de emisie impuse de actele de reglementare în vigoare.

Principalele surse de poluare a aerului în perioada execuției lucrărilor pot fi reprezentate de:

manevrarea pământului, a materiilor și materialelor (lucrările de săpături, umpluturi, terasamente) – poluanți principali: particule;

transportul și depozitarea materialelor – poluanți principali: particule;

manevrarea deșeurilor de construcție – poluanți principali: particule;

lucrări de construcții: inclusiv sudură, vopsire – poluanți: particule, NOx, CO, compuși organici volatili (COV);

funcționarea echipamentelor motorizate utilizate pentru realizarea săpăturilor, umpluturilor, compactării și pentru transportul materialelor – poluanți: NOx, SO2, CO, particule cu conținut de metale (Cd, Cu, Cr, Ni, Se, Zn), COV – din gazele de eșapament;

montajul instalațiilor – poluanți principali: particule.

Aria de manifestare a acestor surse corespunde exclusiv zonelor de realizare a lucrărilor.

În perioada de operare, sursele de polare a aerului pot fi reprezentate de manipularea necorespunzatoare a recipientelor de stocare și dozare a hipocloritului de sodiu pentru tratarea apei potabile.

**Zgomot şi vibraţii:**

În perioada execuției lucrărilor se va respecta tehnologia de execuție și se vor utiliza utilaje în perfectă stare de funcționare, astfel încât disconfortul produs de acestea să fie minim.

Impactul negativ va fi temporar, încetând odată cu finalizarea lucrărilor, limitat la zonele de amplasare a lucrărilor; disconfortul creat va fi resimțit în zonele unde lucrările vor fi executate în apropierea zonelor locuite.

În perioada de execuție pentru realizarea diferitelor categorii de lucrări (excavații, săpături etc.) se vor folosi o serie de utilaje de construcție și mijloace de transport al materialelor folosite. Toate acestea reprezintă o primă sursă de zgomot și vibrații în perioada de execuție, generată de activitatea care se desfășoară în cadrul șantierului.

O altă sursă de zgomot, în perioada de execuție, este reprezentată de circulația vehiculelor care transportă echipamentele și materiile prime necesare realizării lucrărilor, a celor care transportă deșeurile rezultate în această etapă, precum și de traficul utilajelor de construcții din cadrul șantierului.

Ca surse suplimentare de zgomot în perioada de execuție a proiectului, pot fi amintite traficul rutier și activitățile existente care se desfășoară în vecinătatea lucrărilor prevăzute prin proiect.

Locuitorii din imobilele amplasate în zona în care se vor efectua lucrările, vor suporta impactul din perioada de execuție.

Referitor la traseele mijloacelor de transport, se vor utiliza drumurile existente din zonă.

În perioada de operare, principala sursă de zgomot este reprezentată de echipamentele aflate în statia de epurare . Se vor respecta limitele admise impuse prin legislația în vigoare – SR 10009:2017 Acustică. Limite admisibile ale nivelului de zgomot din mediul ambiant.

**Biodiversitate: Proiectul se implementeaza in Pacrcul Natural Geoparcul Platoul Mehedinti;**

În perioada de execuție a proiectului, impactul produs se va manifesta preponderent în aria de amplasare a lucrărilor prevăzute prin prezentul proiect.

La finalizarea lucrărilor, spațiile verzi distruse pe perioada de realizare a lucrărilor vor fi refăcute integral la finalizarea acestora, iar terenul va fi readus la starea inițială.

În perioada de operare, în condiții normale de funcționare, impactul produs de lucrările propuse asupra florei și faunei din zonă va fi nesemnificativ, limitat la zonele de amplasare a obiectivului.

**Peisajul:**

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier. În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Efect de modificare a peisajului actual îl va avea edificarea construcției, pe toată perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

Mediul social și economic:

Realizarea proiectului propus nu va avea impact asupra caracteristicilor demografice ale populației locale, nu va determina schimbări de populație în zonă.

Lucrările de amenajare ale obiectivului se vor desfășura cu respectarea legislației în vigoare.

Prin promovarea proiectului se vor îmbunătăţi condiţiile de viaţă ale locuitorilor. Se vor asigura condiţii mai bune pentru dezvoltarea socio-economică zonală, potenţialii investitori putând beneficia de avantajele create de îmbunătăţirea infrastructurii.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice**, conform informațiilor științifice

riscul de accidente majore: nu este cazul;

riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;

riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană : Proiectul detine Studiu de impact asupra starii de sanatate a populatiei nr. 38/22.02.2024 realizat de catre CMMM –Profesor Eugen Stelian Gurzau**

**si va respecta conditiile care reies din acesta ;**

3.Amplasarea proiectului

Comuna Sovarna este o așezare de deal, situată în nord-estul județului Mehedinți, pe un teritoriu cu o formă alungită de la vest spre est, cu o intindere de 12,5-13 km, făcând parte din Plaiul Closani. Comuna este alcătuită din trei sate: Sovarna, Studina și Ohaba, care se ordonează pe cursul văii parâului Sovarna.

Teritoriul administrativ al comunei în suprafaţa de 3697 ha cuprinde 3 sate: Sovarna, Studina si Ohaba.

Infiintarea sistemelor individuale adecvate (SIA), al sistemelor publice inteligente alternative(SPIA) de colectare și epurare a apelor uzate si al sistemului de distributie a alimentarii cu apa se va realiza in zona administrativ teritoriala a comunei Sovarna in satul Ohaba, in intavilan

Terenul pe care sunt amplasate obiectivele de investiții ale proiectului este proprietate publică a comunei , situata in intravilanul comunei Sovarna ;

3.1 Utilizarea actuală și aprobată a terenurilor

Conform Certificatului de urbanism nr. 2 din 28.08.2023 emis de Primăria Comunei Sovarna folosința și destinația terenului, conform P.U.G. aprobat prin H.C.L. Sovarna nr. 107 /17.05.2013, este de zonă drumuri publice și rețele utilități. Aceste terenuri aparțin domeniului public.

Nu se va schimba destinaţia actuală a terenului.

3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

3.3 Capacitatea de absorbție a mediului natural, acordându-se o atenție specială următoarelor zone:

i. Zone umede, zone riverane, guri ale râurilor: nu este cazul.Zone costiere și mediul marin: nu este cazul.

i.i Zonele montane și forestiere: nu este cazul.

i.i.i Arii naturale protejate de interes național, comunitar, internațional: Parcul Natural Geoparcul Platoul Mehedinti

iv.Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul.

v.Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul.

vi.Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

vii.Zonele cu o densitate mare a populației: nu este cazul.

viii.Peisaje și situri importante din punct de vedere istoric, cultural sau arheologic: nu este cazul conform punct de vedere al Directiei Judetene de Cultura Mehedinti exprimat prin email in data de 19.02.2024

4.Tipurile și caracteristicile impactului potențial

Impactul posibil a fi produs de lucrările propuse asupra factorilor de mediu a fost evaluat din punct de vedere al tipului de impact, al extinderii în timp și spațiu, posibilității de diminuare și monitorizării.

Clasificarea elementelor de evaluare este următoarea:

-Natura impactului: direct, indirect, secundar, cumulativ, pe termen scurt, mediu sau lung, permanent sau temporar;

-Tipul impactului: pozitiv sau negativ;

-Reversibilitatea impactului – impact momentan și reversibil, reversibil în timp îndelungat, ireversibil;

-Extindere temporală - în timpul construirii și după construire;

-Extindere spațială - pe scară largă și local;

-Magnitudinea și complexitatea impactului;

-Probabilitatea impactului;

-Posibilitatea de diminuare – totală și/sau parțială;

-Posibilitatea de monitorizare - totală și/sau parțială.

4.1 Importanța și extinderea spațială a impactului

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii de mediu și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

4.2 Natura impactului

Pe perioada execuției lucrărilor de construcții, impactul asupra populației va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

4.3 Natura transfrontieră a impactului

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

4.4 Intensitatea şi complexitatea impactului

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

4.5 Probabilitatea impactului

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu este redusă.

4.6 Debutul, durata, frecvenţa şi reversibilitatea impactului

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici

În perioada de execuție:

Durata impactului: impactul este de durată determinată, pe perioada realizării lucrărilor de construcție;

Frecvența impactului: lucrările de construcție se vor derula într-o etapă compactă;

Reversibilitatea impactului: impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

În perioada de funcționare:

Durata impactului: în intervalul de lucru;

Frecvența impactului: zilnic;

Reversibilitatea impactului: în condiții de funcționare normală a obiectivului propus, se apreciează că nu sunt situații care să determine ireversibilitatea impactului.

4.7Cumularea impactului cu impactul altor proiecte existente şi/sau aprobate : Nu este cazul.

4.8 Posibilitatea de reducere efectivă a impactului

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, descrise la punctul IV.

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

5.În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare – punct de vedere nr. 34/15.01.2024 emis de compartimentul Biodiversitate din cadrul A.P.M. Mehedinți.

Proiectul detine aviz emis de administratorul Parcului Natural Geoparcul Platoul Mehedinti nr. 13 din 14.02.2024.

Motivele pe baza cărora s-a stabilit neefectuarea evaluării impactului asupra corpurilor de apă:

Proiectul propus intră sub incidența articolelor nr. 48 și 52 din Legea nr. 107/25.09.1996 - legea apelor si detine avizul de gospodarire a apelor nr.2 din 23.01.2024

Pentru proiectul,, ” s-a obtinut Avizul de gospodărire a apelor nr. 2 din 23.01.2024 emis A.N. APELE ROMÂNE - Administrația Bazinală de Apă Jiu, Sistemul de Gospodărire a Apelor Mehedinți.

Cod cadastral: VII - 1.036.04.03.00.0. (Ohaba)

Cod corp de apa : RORW 7.1.36\_B91 – Motru – cf. Lupoaia (am. Loc. Motru) si afl. Brebina, Crainici, Iupca, Valea Mare

**Capacitatea investitiei:** **Cerinta de apa: Qzi max= 26,26 mc/zi (0,30 l/s)**

Amplasament: teren situat în intravilanul și extravilanul Comunei Breznița-Motru și aparține domeniului public al Comunei Breznița-Motru,

Debitele caracteristice conform breviarului de calcul sunt**:**

Q zi max = 26,26 mc/zi (0,30 l/s)

Q zi med = 20,20 mc/zi (0,23 l/s)

Regimul de functionare este: 365 zile/an si 24 ore/zi

Avizul de gospodărire a apelor nr. 2 din 23.01.2024 a fost emis cu condiții care trebuie respectate de către titularul proiectului:

**Conditii impuse beneficiarului :**

Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zile inainte de aceasta;

Lucrarile proiectate se vor corela functional sub aspect hidrotehnic cu lucrarile existente, executate in zona, dupa caz .

Sa nu arunce materiale de nici un fel in albie sau pe malurile :pr. Ohaba

Lucrarile se vor executa numai pe terenuri reglementate din punct de vedere juridic .

In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MAP nr. 828/2019.

- Conform Legii Apelor nr. 107/1996, cu modificarile si completarile ulteroiare, art.16, alin.1, lit a) punerea in functiune de obiective econamice noi sau dezvoltarea celor existente, darea in functiune de noi ansambluri de locuinte, introducerea la obiectivelor economice existente de tehnologii de productie modificate, care maresc gradul de incarcare a apelor uzate, fara punerea concomitenta in functiune a retelelor de canalizare si a instalatiilor de epurare ori fara realizarea de lucrari si masuri care sa asigure, pentru apele uzate evacuate respectarea prevederilor impuse prin autorizatia de gospodarire a apelor si lit. b) realizarea de lucrari noi pentru alimentarea cu apa potabila sau industriala ori de extindere a celor existente, fara realizarea sau extinderea corespunzatoare si concomitenta a retelelor de canalizare si a instalatiilor de epurare necesare si art. 19, alin.1) autoritatile administratiei publice locale au obligatia asigurarii gospodaririi eficiente a apei distribuite in localitati, precum si colectarea apelor meteorice, canalizarea si epurarea apelor uzate.

La punerea in functiune a lucrarilor, beneficiarul va solicita unei societati certificate intocmirea documentatiei tehnice in vederea obtinerii Autorizatiei de Gospodarire a Apelor, normativul de continut al acesteia fiind conform Ordinului M.A.P.nr. 891/2019**.**

Avizul de gospodarire a apelor isi mentine valabilitatea pe toata perioada de executie a lucrarilor daca acestea au inceput in termen de 2(doi) ani de la emitere si daca au fost respectate prevederile inscrise in aviz , in caz contrar acesta isi piede valabilitatea

Condițiile de realizare a proiectului pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din intravilanul satului Ohaba si extravilanul comunei Sovarna, respectându-se următoarele prevederi:

Se vor respecta datele şi specificaţiile din documentaţia tehnică precum şi legislaţia de mediu în vigoare;

Se vor respecta recomandările din Studiul de Impact asupra starii de sanatate asupra populatiei nr. 38/22.02.2024

Se vor respecta condițiile din Avizul de Gospodărire a Apelor nr. **02** din **23.01.2024** emis de S.G.A. Mehedinți;

Se vor respecta măsurile prevăzute prin proiect în vederea diminuării impactului asupra factorilor de mediu;

Beneficiarul răspunde de realizarea corectă a lucrărilor propuse, prezentate în Memoriul de prezentare;

În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;

Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;

Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;

Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;

Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;

Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;

Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;

Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;

Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;

Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;

Se interzice abandonarea deșeurilor și/sau depozitarea în locuri neautorizate.

La finalizarea întregii investiții și punerea în funcțiune a acesteia beneficiarul va înainta documentația tehnică întocmită Ordinului Ministerului Apelor și Pădurilor nr. 891/23.07.2019 de către un proiectant certificat, în vederea obținerii Autorizației de Gospodărire a Apelor, documentație ce va fi însoțită de Procesele Verbale de receptie a lucrărilor;

La finalizarea proiectului autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare. Procesul-verbal întocmit se anexează și face parte integrantă din procesul-verbal de recepție la terminarea lucrărilor.

La punerea în funcțiune a obiectivului, titularul activității va înainta documentația necesară (conform Ordin M.M.D.D. nr.1798/19.11.2007) la autoritatea competentă pentru protecția mediului în vederea obținerii Autorizației de Mediu.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare;

Director Executiv,

Dragoș Nicolae TARNITA

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Claudia LOHON | Șef Serviciul A.A.A |  |  |
| Întocmit:Raluca COSTAICHE | Consilier |  |  |